Z A P I S N I K

                               8. sjednice Vijeća Gradske četvrti Donji grad

održane 20. prosinca 2017. u zgradi Područnog ureda Centar, Zagreb, Ilica 25/I, dvorana 8 s početkom u 17,00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Darko Domitrović, Lara Hölbling-Matković, Alen Lochert, Vilim Matula, Marijan Oljica, Petar Paradžik, Vesna Roje, Branko Stojković, Željko Stura, Tomislav Stipanović, Tomislav Štriga, Josip Troha

Drugi nazočni: Suzana Ječ - voditeljica Odsjeka za rad Gradske četvrti, Ana Katić, Nenad Kranjčec - djelatnici Gradskog ureda za mjesnu samoupravu.
Predsjednik pozdravlja nazočne i konstatira da je na sjednici prisutno svih 15 članova Vijeća, čime su stečeni uvjeti za raspravu i pravovaljano odlučivanje.

Vijeće jednoglasno s primjedbom gosp. Locherta i gđe. Roje usvaja zapisnik 7. sjednice Vijeća Gradske četvrti Donji grad.
Predsjednik predlaže dnevni red kakav je u pozivu.
Vijeće bez rasprave, jednoglasno, usvaja sljedeći

DNEVNI RED:
1. Zaključak o prestanku mirovanja mandata Gordane Barberić
2. Zaključak o izmjeni Programa održavanja komunalne infrastrukture Gradske četvrti Donji grad za 2017., donošenje
3. Prijedlog prioriteta Plana komunalnih aktivnosti za 2018., donošenje
4. Zaključak o imenovanju članova Stožera civilne zaštite Gradske četvrti Donji grad, donošenje
5. Razno.
Ad . 1. Zaključak o prestanku mirovanja mandata Gordane Barberić
Predsjednik navodi da je gđa. Gordana Barberić aktivirala mandat 19. prosinca 2017. koji je stavila u mirovanje nakon izbora. Moli predsjednicu Mandatnog povjerenstva gđu. Vesnu Roje da podnese izvješće  Mandatnog povjerenstva.
I Z V J E Š Ć E

o prestanku mirovanja mandata članici Vijeća Gradske četvrti Donji grad 

i prestanku obnašanja dužnosti zamjenice članice Vijeća

I.


A)  Mandatno povjerenstvo utvrđuje da članica Vijeća Gradske četvrti Donji grad GORDANA BARBERIĆ, sukladno članku 12. stavak 2. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17 i 7/17), nastavlja od dana 19. prosinca 2017. s obnašanjem dužnosti članice Vijeća na temelju prestanka mirovanja mandata.

B) S 19. prosincem 2017. LARA KVESIĆ prestaje s obnašanjem dužnosti zamjenice članice Vijeća Gradske četvrti Donji grad.
II.


Mandatno povjerenstvo predlaže Vijeću da prihvati ovo Izvješće i donese Zaključak o prestanku mirovanja mandata članici Vijeća Gradske četvrti Donji grad i prestanku obnašanja dužnosti zamjenice članice Vijeća.
Gđa. Godana Barberić čita prisegu koju je potpisala.
Vijeće jednoglasno donosi  slijedeći 

Z  A  K  L  J  U  Č  A  K

o prestanku mirovanja mandata članici Vijeća Gradske četvrti Donji grad 

i prestanku obnašanja dužnosti zamjenice članice Vijeća 
1. Prihvaća se Izvješće Mandatnog povjerenstva o prestanku mirovanja mandata članici Vijeća Gradske četvrti Donji grad i prestanku obnašanja dužnosti zamjenice članice Vijeća.

2. Utvrđuje se da s danom 19. prosinca 2017. prestaje mirovanje mandata članici Vijeća Gordani Barberić, koalicijska lista SDP - HNS - NAPRIJED HRVATSKA!.

3. Lara Kvesić, zamjenica članice Vijeća, prestaje s obnašanjem dužnosti zamjenice članice Vijeća s danom 19. prosinca 2017.

4. Ovaj će zaključak biti objavljen u Službenom glasniku Grada Zagreba.

Ad.2. Zaključak o izmjeni Programa održavanja komunalne infrastrukture Gradske četvrti Donji grad za 2017., 
Gosp. Paradžik otvara raspravu, kako se nitko nije javio za riječ dao je Zaključak o izmjeni Programa održavanja komunalne infrastrukture Gradske četvrti Donji grad za 2017. na usvajanje.
Vijeće  jednoglasno donosi 
ZAKLJUČAK
o izmjeni Programa održavanja komunalne infrastrukture

na području Gradske četvrti Donji grad u 2017.


1. U Programu održavanja komunalne infrastrukture na području gradske četvrti Donji grad u 2017. (Službeni glasnik Grada Zagreba 2/17) točka 3. mijenja se i glasi: 


„3. Planirana sredstva za financiranje ovog programa u iznosu od ukupno 8.926.000,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	odvodnja atmosferskih voda
	Vodoopskrba i odvodnja d.o.o.
	484.000,00 

	3.2
	čišćenje javnih površina
	Zagrebački holding d.o.o., 
Podružnica Čistoća
	5.775.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	1.850.000,00 

	3.4
	održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	817.000,00 

	Ukupno
	8.926.000,00 



2. Ovaj će zaključak biti objavljen u Službenom glasniku Grada Zagreba.

	
	
	
	
	
	
	

	
	
	
	

	
	
	
	
	
	

	
	
	
	
	
	

	
	
	
	
	
	
	


Ad. 3. Prijedlog prioriteta Plana komunalnih aktivnosti za 2018.
Predsjednik daje riječ gosp. Deanu Čizmaru predsjedniku Povjerenstava za male komunalne aktivnosti. Gosp. Čizmar je naveo, da je pristigao veliki broj zahtjeva i da su neki zahtjevi u startu odbijeni, jer zemljište nije u vlasništvu Grada Zagreba.

Predsjednik otvara raspravu u kojoj sudjeluju: Barberić, Čačinović, Stura, Paradžik, Roje, Stojković  i Čizmar.
Nakon rasprave, Vijeće  jednoglasno donosi 

PRIJEDLOG PRIORITETA KOMUNALNIH AKTIVNOSTI

GRADSKE ČETVRTI DONJI GRAD ZA 2018.

JAVNOPROMETNE POVRŠINE I OBJEKTI

1. Ulica neznane junakinje - asfaltiranje pločnika 

2. Hrvojeva ulica - popravak horizontalne signalizacije, postavljenje prometnog znaka

      „Cesta s prednošću prolaza“  (utok Hrvojeve ulice u Trg kralja Petra Krešimira IV.)

3. Obrtnički prolaz - asfaltiranje 

4. Ulaz u Prolaz sestara Baković iz Masarykove ulice - popravak ili zamjena stupića 

5. Frankopanska kbr. 1 - asfaltiranje nogostupa 

6. Raskrižje Branimirova - Palmotićeva - sanacija pješačkog prijelaza i postavljanje stupića koji je uklonjen

7. Uređenje nogostupa ispred Pošte – Branimirova 4 

8. Palmotićeva od Jurišićeve do Đorđićeve - ugradnja zabrane parkiranja (horizontalna signalizacija

9. Križanje Amruševe i Petrinjske - spuštanje rubnjaka 

10. Vlaška ispred kbr. 66 i 68 - postavljanje stupića na nogostupu 

11.  Vlaška 92 - postava prometnog ogledala 

12.  Martićeva - Šubićeva  - postava prometnih upozorenja za školu na kolniku 

13.  Ulica Bartola Kašića - uređenje zapadnog dijela nogostupa 

14. Ugao Primorska - Kordunska - sanacija pločnika  i zida nakon orezivanja korijena drva jasena 

15. Crnatkova ulica - uklanjanje „klamerica“ i postavljanje stupića na potrebnim lokacijama 

16. Ugao Fišerova i Vrbanićeva - postavljanje stupića (na mjestu gdje su već postojali stupići) 

17. Zvonimirova kod kbr 22 i 24. - iscrtavanje zabrane za parking (horizontalna signalizacija)

18. Ljudevita Posavskog kbr. 13 uz rub kolnog ulaza - postavljanje stupića 

19. Ljudevita Posavskog kod Poliklinike SUVAG - uklanjanje stupića na pješačkom prijelazu 

20. Projektno rješenje pješačkog prijelaza na križanju Ljudevita Posavskog - Fabkovićeva

21. Šubićeva od Ljudevita Posavskog do Zvonimirove - ukošavanje rubnjaka

DJEČJA IGRALIŠTA I ZELENE POVRŠINE

1. DV „Vedri dani“, Makančeva 11a - postava pješčanika s poklopcem, klackalica, uklananje panja, postava koševa za smeće, nove klupe i stola u dvorištu 

2. DV „Vedri dani“, Šubićeva 12/1 - sanacija betonskog zida, popravak ograde uz kontejner, nabava pjeska za pješčanik, postavljanje visoke ograde 

3. DV „Vedri dani“, fra Filipa Grabovca 26a - postavljanje tobogana

4. DV „ Vedri dani“, Kneza Borne 11a - postavljanje sprave za penjanje, obnova pješčanika s poklopcem i nabava pijeska, sanacija kocki na dvorištu i kanalića za oticanje vode 

5. DV „Vedri dani“, Trg žrtava fašizma 11a - postavljane vrata na ogradi u dvorištu, ograđivanje prostora za igračke 

6. DV „Vedri dani“, Kneza Ljudevita Posavskog 24 - natkrivanje vanjskog prostora tendom, postavljanje novih klupica u dvorištu vrtića

7. OŠ Izidora, Kršnjavoga, Kršnjavoga 2 - izrada projektnog rješenja za uređivanje dvorišta (zamjena asfalta i rješavanje problema otjecanja vode 

8.  Trg kralja Petra Krešimira IV.  - projektno rješenje za uređivanje dječjeg igrališta - obnova betonskog stola za stolni tenis, postavljane ljuljački uz  postavu antitraumatskih podloga, postavljanje drugih igrački, rješavanje problema nakupljanja vode na zapadnom ulazu, uklanjanje kućica  

9. DV „Različak“, Amruševa 10 - sadnja zamjenskih stabala

10. DV Svetog Vinka, Frankopanska 17 - uređenje dječjeg igrališta: zamjena antistresne podloge, sprava na igralištu, zamjena klupica 

11. DV Izvor, Prilaz Gjure Deželića 30 - izmjena antritraumatske podloge u dvorištu kuće „Sunašce i sanacija zapadnog zida dvorišta 

12. Park Dalmatinska 12 - postava table s natpisom Dječje igralište, prilagođavanje istočnog i zapadnog rubnjaka osobama s invaliditetom i majkama s dječjim 

kolicima, bojanje klupe i koševe za otpatke, zamjena drvenog brodića novom adekvatnom spravom, popravak 2 tobogana, zamjena trule grede pješčanika te uređivanje antistresnih podloga kod sprava koje će se mijenjati

13. DV Krijesnice, Kordunska 1 - postavljane antistresne podloge na dijelu terase (tražiti suglasnost stanara) 

14. Branimirova (kod Željezničarske škole)- zamjena ili sanacija klupa 

15. Trg kralja Tomislava - postavljanje žičanih mreža na koševe za otpad, postavljanje kanti za pseći otpad 

16. Boškovićeva - uređivanje travnatih površina (otoka) u drvoredu s podizanjem rubnjaka tih zelenih površina i uklanjanje sivih plastičnih stupića 

17. Park unutar bloka Đorđićeva - Palmotićeva - Draškovićeva -  Hebrangova, ulaz kroz dvorište Pamotićeve 25,  ispitati vlasništvo pa napraviti projekt uređenja

18. Wellerov vrt 1 (kod Mjesne samouprave) - uređivanje zelene površine - 

22. Martićeva 9 - uređivanje ili zamjena žardinjere 

23. Bulićeva 1 - uređenje zelene površine (3-4 sprave: tobogan, ljuljačke, vrtuljak)

24. Igralište Laginjina - Vojnovićeva - izrada projektne dokumentacije za uređivanje

25. DV Medveščak, Martićeva 14b – zamjena ograde, antistresnih podloga te orezivanje stabala

26. Južna strana Martićeve, između Bartola Kašića i Tuškanove - sadnja drvoreda

27. Idejno rješenje hortikulturnog uređenje oko objekta unutar zgrade - Klaićeva ulica 9 do11

28. Ugao Primorska - Kordunska - orezivanje korijena drva jasena 

29. Izrada projektnog rješenja za uređenje cijelog parka  Šubićeva 12 

30. Vrbanićeva 6 (ispred Doma zdravlja) - sadnja cvjetnog nasada na travnjaku 

31. Uređenje ili zamjena ograde kod Poliklinike SUVAG

32. Sjeverna strana Branimirove (od Držićeve do Zavrtnice) - postavljanje klupa i koševa za smeće te postavljanje kanti za pseći otpad 

33. Branimirova (od Crvenog križa- Zavrtnice) - postavljane kanti za odlaganje psećeg izmeta te ograđivanje zelene površine za kućne ljubimce 

34. Domagojeva 12-14 - uređenje travnjaka, postavljanje ograde oko dječjeg igrališta  

35. DV Krijesnice, Krajiška 7, sadnja trave

36. Park u bloku Fra Filipa Grabovca - B. Kašića - Šubićeva - postavljanje ograde oko parka

37. Park Bartola Kašića - zamjena koševa za smeće

38. Tuškanova - sanacija korijenja stabala na parkirališnim mjestima

JAVNA RASVJETA

1. Jukićeva od kbr. 4 do kbr. 36 - dogradnja javne rasvjete 

2. Crnatkova od kbr. 6 do kbr. 24 - dogradnja javne rasvjete (postoji project)

3. Prilaz Gjure Deželića - pojačavanje javne rasvjete 

4. Križanje Križanićeve i Švearove - dogradnja javne rasvjete

PROSTORI MJESNE SAMOUPRAVE
1.  MO Cvjetni trg, Prolaz sestara Baković - farbanje fasade, zamjena prozora, nabava
     namještaja, odštopavanje slivnika ispred ulaza, postavljanje nadstrešnice ispred ulaza u
     mjesni odbor, postavljanje zaštite od golubova
2. MO “Andrija Medulić”, Medulićeva 30 - zamjena PVC nadstrešnice na terasi
3. MO “August Šenoa”, Pavla Hatza 8 -  zamjena dotrajalih ulaznih vrata sa žičanom mrežom, uklanjanje željezne rolete ispred ulaznih vrata, nabava 30 stolaca, uredskog ormara, uredskog stola, stolića za kompjutor, printera
4. MO “Nadbiskup Antun Bauer, Bauerova 21 - nabava 40 stolica, 5 velikih stolova,  2  

   pisaća stola te izmjena kuhinjskih elemenata

5. MO “Matko Laginja - uređivanje prostora i obnova vanjske stolarije

6. MO “Kralj Petar Svačić”, Preradovićeva 29 - građevinsko-obrtnički, elektroinstalaterski, plinoinstalaterski te vodoinstalaterki i radovi na kanalizaciji

7. Nabava tableta za vijećnike te uređaja za snimanje sjednica

8. Čišćenje prostora mjesnih odbora i sjedišta Gradske četvrti

DRUGI JAVNI OBJEKTI I POVRŠINE

1. OŠ Izidora Kršnjavoga,  Kršnjavoga 2 - izrada projektne dokumentacije za sanaciju sanitarnih čvorova u prizemlju i na 1. katu škole 

2. OŠ Izidora Kršnjavoga, Kršnjavoga 2 - izrada troškovnika radova za izmjena parketa u 7 učionica 

3. Dom za starije osobe “Centar”, Crnatkova 14 - izrada projekta za adaptaciju podrumskog prostora s troškovnikom radova

4. Dom za starije osobe “Centar”, Klaićeva 10 - izrada projekta za ugradnju sustava tehničke zaštite objekta

5. Učenički dom Ivana Mažuranića, Mažuranićev trg 12 - izrada projektne dokumentacije s troškovnikom  za zamjena prozora na istočnoj i zapadnoj strani 

6. Učenički dom Ivana Mažuranića. Mažuranićev trg 12 - uređenje dvorišta objekta i izmjena stolarije 

7. OŠ J.J. Strossmayera, Varšavska 18 - troškovnik za izmjenu parketa u sportskoj dvorani 

8. OŠ Matka Laginje, Laginjina 13 - izrada projekta sanacije dijela krova zbog prokišnjavanja

9. OŠ Petra Zrinskog, Krajiška 9 - postavljanje videonadzora 

10. DV Medveščak, Vojnovićeva 15 i 19 - promjena vanjske stolarije (postoji troškovnik radova)

11. OŠ Ivan Merz - izrada projektne dokumentacije s troškovnikom za rekonstrukciju ulaza u školu

Ad.4. Zaključak o imenovanju članova Stožera civilne zaštite Gradske četvrti Donji grad
Vijeće bez rasprave jednoglasno donosi slijedeći 
ZAKLJUČAK

o imenovanju članova Stožera civilne zaštite Gradske četvrti Donji grad

1 . U Stožer civilne zaštite Gradske četvrti Donji grad imenuju se:
- za načelnika: predsjednik Vijeća Gradske četvrti Donji grad
- za zamjenika načelnika: potpredsjednik Vijeća Gradske četvrti Donji grad
- za članove:
1. Dean Čizmar, član  Vijeća Gradske četvrti Donji grad

2. Željko Stura, član Vijeća Gradske četvrti Donji grad
3. Josip Troha, član Vijeća Gradske četvrti Donji grad
4. Krunoslav Erent, Vatrogasna zajednica Grada Zagreba

5. Luka Jalžabetić, Gradsko društvo Crvenog križa Zagreb.
2. Ovaj će zaključak biti objavljen u Službenom glasniku Grada Zagreba.
Ad.5. Razno
Gospodin Troha daje primjedbu na rad redarstvene službe koja ne funkcionira kako bi trebala. Smatra da članovi  Vijeća trebaju imati imena djelatnika, područje koje pokrivaju i njihov program.

Gosp. Domitrović konstatira nelogičnosti u voznom redu  tramvaja prema Črnomercu i navodi da odjednom voze tri tramvaja, a onda ih nema po 20 minuta. Također postavlja pitanje molbe Hrvatskog društva Sloge u vezi korištenja nespomenutih rashoda poslovanja.
Sjednica završena u 18,00 sati.
Zapisnik vodila:

   Ana Katić
KLASA: 026-02/17-01/536
URBROJ: 251-06-11-1-17-02

Zagreb, 20. prosinca 2017.
                                 PREDSJEDNIK VIJEĆA

                     
  GRADSKE ČETVRTI DONJI GRAD

                                                                                           mr. sc. Petar Paradžik, prof.   

